
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 2T/12/2024 8824010092 19. 12. 2024 Mgr. Marcela Holubová ECLI:SK:OSVT:2024:8824010092.3
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Marcelou Holubovou na hlavnom pojednávaní konanom dňa 19.12.2024 vo Vranove nad Topľou, takto rozhodol: Obžalovaní: 1/ P.. D. L., nar. XX.XX.XXXX vo Vranove nad Topľou, trvale bytom O. F. XXX, okr. Vranov nad Topľou, 2/ ml. P. P., nar. XX.XX.XXXX vo Vranove nad Topľou, trvale bytom O. F. XXX, okr. Vranov nad Topľou, 3/ ml. F. L.ľ, nar. XX.XX.XXXX vo Vranove nad Topľou, trvale bytom O. F. XXX, okr. Vranov nad Topľou, sú vinní, že po predchádzajúcej vzájomnej dohode s maloletým P. O.Č.B.Á.O., dňa 30.10.2023 v čase medzi 23:00 hod. a 23:30 hod. došli k novostavbe sociálneho bytu bez popisného čísla na rómskej osade v O. F., okr. Vranov nad Topľou, nachádzajúceho sa za obytným domom č. XXX, kde všetci chytili rukami uzamknuté vchodové dvere vedúce k novostavbe a tieto rukami za použitia sily vytrhli a vošli dovnútra bytu novostavby, odkiaľ odcudzili 6 ks izolačných pások Emos, 3 ks montážnej PUR peny a 30 litrov motorovej nafty, čím pre spoločnosť H. G. X. Ž.G., X..H..E.. so sídlom Š.O.Á. XXX/XX, XXX XX S.Č.O. A. Q.Á.M., G.Č.E.: XX XXX XXX spôsobili škodu krádežou spolu vo výške 91,50 € a škodu poškodením vo výške 10 €, teda spoločným konaním si prisvojili cudziu vec tým, že sa jej zmocnili a čin spáchali vlámaním,
čím spáchali prečin krádeže podľa § 212 ods. 1 písm. b) Trestného zákona formou spolupáchateľstva podľa § 20 Trestného zákona.
Z a t o i m u k l ad á:
ml. D. L. Podľa § 212 ods. 1 Trestného zákona, za použitia § 111 Trestného zákona, § 54 Trestného zákona, § 38 ods. 2 Trestného zákona, pri prevahe poľahčujúcich okolností uvedených v § 36 písm. l) Trestného zákona a bez zistenia priťažujúcej okolnosti uvedenej v § 37 Trestného zákona trest povinnej práce vo výmere 150 (stopäťdesiat) hodín. Podľa § 55 ods. 3 Trestného zákona je obžalovaný povinný vykonať trest povinnej práce osobne, bez nároku na odmenu a vo svojom voľnom čase. Podľa § 55 ods. 1 Trestného zákona je obžalovaný povinný trest povinnej práce vykonať najneskôr do 1 roka od nariadenia výkonu trestu.
ml. P. P. Podľa § 212 ods. 1 Trestného zákona, za použitia § 111 Trestného zákona, § 54 Trestného zákona, § 38 ods. 2 Trestného zákona, pri prevahe poľahčujúcich okolností uvedených v § 36 písm. l) Trestného zákona a bez zistenia priťažujúcej okolnosti uvedenej v § 37 Trestného zákona trest povinnej práce vo výmere 100 (sto) hodín. Podľa § 55 ods. 3 Trestného zákona je obžalovaný povinný vykonať trest povinnej práce osobne, bez nároku na odmenu a vo svojom voľnom čase. Podľa § 55 ods. 1 Trestného zákona je obžalovaný povinný trest povinnej práce vykonať najneskôr do 1 roka od nariadenia výkonu trestu.
ml. F. L. Podľa § 101 ods. 1 Trestného zákona súd podmienečne upúšťa od potrestania mladistvého obžalovaného. Podľa § 101 ods. 2 Trestného zákona súd určuje skúšobnú dobu v trvaní 12 (dvanásť) mesiacov.
Podľa § 288 ods. 1 Trestného poriadku odkazuje poškodeného H. G. X. Ž.G., X..H..E.. X. X.Í.T. Š.O.Á. XXX/XX, XXX XX S.Č.O. A. Q.Á.M., G.Č.E.: XX XXX XXX s nárokom na náhradu škody na civilný proces. odôvodnenie: Písomné vyhotovenie tohto rozsudku neobsahuje v zmysle § 172 ods. 2 Trestného poriadku odôvodnenie, pretože po jeho vyhlásení sa oprávnené osoby vzdali práva podať odvolanie.
Poučenie: P o u č e n i e : Proti tomu rozsudku možno podať odvolanie do 15 dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. V prospech obžalovaného môžu rozsudok odvolaním napadnúť i príbuzní obžalovaného v priamom rade, jeho súrodenci, osvojiteľ, osvojenec, manžel a druh, pokiaľ to nie je proti jeho vôli s výnimkou ak ide o mladistvých. O odvolaní rozhodne Krajský súd v Prešove.

